সাভারের হেমায়েতপুরের হরিণধরা গ্রামে ধলেশ্বরী নদীর পাশে প্রায় ১৯৯ একর জমিতে গড়ে উঠেছে চামড়া শিল্পনগর। ট্যানারির বর্জ্য সঠিকভাবে পরিশোধন না করে ফেলা হচ্ছে পাশের ধলেশ্বরী নদীতে। অনেকটা বুড়িগঙ্গার মতোই দূষণের শিকার হচ্ছে নদীটি। চামড়া শিল্পনগরের বেশির ভাগ সড়কই ভাঙাচোরা। সরবরাহ লাইনের ম্যানহোল উপচে বর্জ্য ছড়িয়ে পড়ছে চারপাশে। বর্জ্যে সয়লাব থাকায় সড়কগুলো ব্যবহারের অনুপযোগী হয়ে পড়েছে। ছবিগুলো গত সপ্তাহে ক্যামেরাবন্দী করা হয়েছে।